section_heading: Radnja
paragraph_text: Paul upita Johna što želi da učini za njega - želi li da samo otvori vrata i pusti ga da ode. John mu kaže da je spreman umrijeti zbog toga što je previše boli prisutno na svijetu koje je on itekako svjestan i na koju je previše osjećajan, te nadodaje da je "umoran od sve te boli" i da je spreman za počinak. Za svoju posljednju želju u noći prije egzekucije, John gleda film Top Hat. Nakon što ga smjeste na električnu stolicu, on zatraži od Paula da mu ne stavlja kapuljaču preko glave, jer se boji mraka. Paul na to pristaje, njih dvojica se rukuju i John biva pogubljen.